Boeing 717
Boeing 717 – dviejų variklių, siauro fiuzeliažo reaktyvinis keleivinis oro laineris, gaminamas Boeing Commercial Airplanes. Pirminį šio lėktuvo variantą gamino McDonnell Douglas kompanija ir jį vadino MD-95. Lėktuve telpa iki 117 keleivių, jis gali nuskristi iki 3 820 km atstumą. Pirmasis lėktuvo užsakymas įvyko 1996 m.; dėl 1997 m. McDonnell Douglas ir Boeing kompanijų susijungimo, lėktuvą perėmė pastaroji. 2006 m. kovą buvo sustabdyta šio lėktuvo gamyba. Iš viso pagaminti 156 lėktuvai.